Након тих веома тешких борби у Лотарингији против 3. америчке армије под командом генерала Патона немачка 5. оклопна армија бива повучена у резерву близу немачке границе где почиње њено попуњавање ради предстојећих задатака у планираној Арденској офанзиви. Од 15. новембра до 16. децембра штаб 5. оклопне армије био је премештен из сектора Ахен на припреме Арденске офанзиве. Под маском лажних маневара немачка 15. армија, које је претходно била стационирана у Холандији, преузима ахенски сектор под лажним називом „Група армија фон Мантојфел“. Новоформирана 15. армија која преузима фронт у Холандији преузима лажни назив 15. армија. 5. оклопна армија, била је премештена источно од Рурске области преузима назив „Фелдјегеркомандо з. б. В“ (нем. Feldjägerkommando z.b.V).